Õhureostust inimesed enamasti ei näe, kuid
ometi me teame, et see on olemas. Nüüd on sul võimalus Google Earthi vahendusel
heita pilk kaardile, et näha, kus suuremad reostajad asuvad.
Esialgu hõlmab kaardikiht andmeid vaid USA kohta. Kaardile on kantud elektrijaamad, tsemenditehased, paberitehased, nafta rafineerimistehased ja teised suured mürgiseid aineid õhku paiskavad ettevõtted.
Peale kaardikihi avamist saad näha, kus USA suuremad reostajad paiknevad. Paremal üleval nurgas olevate nuppudega saad muuta ülaltvaate külgvaateks ning siis on juba reostuse ulatus näha erineva kõrgusega sümbolite näol. Mida kõrgem sümbol, seda suurema reostusallikaga on tegemist. Andmeid uuendatakse regulaarselt, nii et aja jooksul võivad sümbolite kõrgused ka muutuda.
Sümbolil klikkides avaneb infokast, kus on täpsemalt kirjas ettevõtte aadress
ning millega ta täpsemalt tegeleb. Andmeid reostuse tüübi ja ulatuse kohta veel
ei ole.